VikiIqtibosVikiIqtibos
Vikiiqtibosda   
**Xayrulla Hamidov** haqida sahifa mavjud.

**Xayrulla Hamidov** (1975-yil 7-dekabrda Toshkent shahrida tugʻilgan) – oʻzbekistonlik futbol mutaxassisi, futbol sharhlovchisi, jurnalist va shoir.

Biografiyasi
------------

1975-yil 7-dekabrda Toshkent shahrida tugʻilgan. Chilonzor tumanidagi 162-oʻrta maktabda oʻqigan.

1998-yilda hozirgi Oʻzbekiston milliy universitetining jurnalistika fakultetini tugatgan. 2000-yildan Abdurasul Abdullayev tashabbusi bilan tashkil topgan „Zakovat" intellektual oʻyinida ishtirok eta boshlagan va jamoa sardori boʻlgan.

„Sport" telekanali, „Chempion" gazetasida sport sharhlovchisi boʻlgan. „Futbol plyus", „FIFA", „Shedevr" loyihalari
muallifi.

Uning sheʼr, esse va maʼruzalari omma orasida keng tarqalgan. Diniy-maʼrifiy „Xolislik sari" radioeshittirishlari orqali mashhur boʻlgan. U asos solgan „Odamlar orasida" gazetasi qisqa vaqtda Oʻzbekistonda eng koʻp sotiladigan nashrga aylangan, olti oydan soʻng turli sabablar bilan yopilgan.

2010-yil 21-yanvarda hibsga olingan. Jinoyat kodeksining 244-moddasi 1-bandi (jamoat xavfsizligi va tartibiga xavf soluvchi materiallarni tayyorlash va tarqatish) bilan ayblangan. Jinoyat ishlari boʻyicha Yangiyoʻl tumani sudining qarori bilan, „Jihodchilar" guruhiga aʼzolikda ayblanib 6 yilga qamalgan. Sudda oʻziga qoʻyilgan ayblarni rad etgan. Jazoni Navoiy shahridagi 47-sonli muassasada oʻtagan. Qamoqda ijod bilan shugʻullanganini, juda koʻp tadbirlarda qatnashib asosan sheʼrlar oʻqiganini aytgan. Afv etishni soʻrab 4 marotaba Oʻzbekiston prezidentiga murojaat yoʻllagan. Xalqaro inson huquqlari tashkilotlari Xayrulla Hamidovni hibsdan ozod etish talabi bilan Oʻzbekiston hukumatiga ochiq murojaatlar qilishgan. 2015-yil fevralda amnistiya munosabati bilan ozod etilgan.

2017-yil avgustda Oʻzbekiston Prezidenti topshirigʻi bilan „qora roʻyxat"dan chiqarilgan minglab oʻzbekistonliklardan biri.

2018-yilda Oʻzbekiston milliy teleradiokompaniyasining „Madaniyat va maʼrifat" telekanalida madaniy-badiiy dasturlar muharririyati bosh muharriri etib tayinlangan. Futbol boʻyicha 2018-yilgi jahon chempionatining sharhlovchilaridan biri boʻlgan.

Abdulla Qodiriyning „Oʻtkan kunlar", Gabriel García Márquezning „Yolgʻizlikning yuz yili" romanlarini, Muhammad Yusufning „Qora quyosh" dostonini oʻqishni tavsiya qilgan. Sheʼriyat kechalarida muntazam qatnashib keladi.

Manbalar
--------

1. ↑  „XAYRULLO HAMIDOV (1975)".
2. ↑  YouTube logotipi Zakovat intervyu. Xayrulla Hamidov: "Shayxning shogirdi" maqomiga mos emasman YouTubeda
3. ↑  YouTube logotipi Zakovat. Xayrulla Hamidov jamoasi o‘yini (to‘liq o‘yin). 2001-yil YouTubeda
4. ↑  „«Nimanidir qo‘lga kiritish nimanidir yo‘qotish bilan bo‘ladi». Xayrulla Hamidov «UzReport TV»ga o‘tdi".
5. ↑  „O'zbekistonda yana bir jurnalist – Xayrulla Hamidov qamoqqa olingan".
6. ↑  „Хайрулло Ҳамидов устидан маҳкама жараёни бошланди".
7. ↑  „Xayrullo Hamidov: Ozodlikka chiqqanim tushmasmi, deb o‘zimni chimchilab qo‘yyapman".
8. ↑  „Хайрулла Ҳамидов "қора рўйхат"дан чиқарилди".
9. ↑  „Xayrulla Hamidov: "Hammasi yaxshi, faqat sizni qattiq sog‘indim..."".
10. ↑  „Xayrulla Hamidov O‘zbekiston telekanallaridan birida bosh muharrir bo‘lib ishlaydi".
11. ↑  „Nima o‘qiymiz? Jurnalist Xayrulla Hamidov tavsiya qiladi".
12. ↑  YouTube logotipi XAYRULLA HAMIDOV IJROSIDA AJOYIB SHE'R YouTubeda

Havolalar
---------

* Xayrulla Hamidov Telegramdagi sahifasi
* Xayrulla Hamidov Facebook sahifasi
* Xayrulla Hamidovning Instagram sahifasi
* Video YouTubeda
* Xayrulla Hamidov Twitter sahifasi